CELEX: C2007/183/81
Language: sk
Date: 2007-08-04 00:00:00
Title: Vec F-21/06: Rozsudok Súdu pre verejnú službu (druhá komora) z  28. júna 2007 – da Silva/Komisia (Úradníci — Vymenovanie do platovej triedy — Miesto riaditeľa zverejnené pred 1. májom 2004 — Zmena služobného poriadku — Článok 2 a článok 5 ods. 5 prílohy XIII služobného poriadku — Zaradenie do platovej triedy podľa nových menej výhodných ustanovení — Zásada, podľa ktorej každý úradník očakáva služobný postup)

4.8.2007   
            
            
               SK
            
            
               Úradný vestník Európskej únie
            
            
               C 183/42
            
         Rozsudok Súdu pre verejnú službu (druhá komora) z 28. júna 2007 – da Silva/Komisia
   (Vec F-21/06) (1)
   
   (Úradníci - Vymenovanie do platovej triedy - Miesto riaditeľa zverejnené pred 1. májom 2004 - Zmena služobného poriadku - Článok 2 a článok 5 ods. 5 prílohy XIII služobného poriadku - Zaradenie do platovej triedy podľa nových menej výhodných ustanovení - Zásada, podľa ktorej každý úradník očakáva služobný postup)
   (2007/C 183/81)
   Jazyk konania: francúzština
   Účastníci konania
   
      Žalobca: Joao da Silva (Brusel, Belgicko) (v zastúpení: G. Vandersanden a L. Levi, advokáti)
   
      Žalovaná: Komisia Európskych spoločenstiev (v zastúpení: J. Currall, H. Kraemer a K. Herrmann, splnomocnení zástupcovia)
   
      Vedľajší účastník, ktorý v konaní podporuje žalovanú: Rada Európskej únie (v zastúpení: M. Arpio Santacruz a I. Sulce, splnomocnení zástupcovia)
   Predmet veci
   Jednak zrušenie rozhodnutia Komisie z 18. mája 2005, ktorým bol žalobca vymenovaný za riaditeľa, v rozsahu, v akom stanovuje jeho zaradenie do platovej triedy A*14 namiesto do platovej triedy A2 uvedenej v oznámení o voľnom pracovnom mieste zverejnenom v roku 2003, jednak spätné zaradenie žalobcu do platovej triedy A*15 (bývalá A2), ako aj obnovenie jeho služobného postupu so spätným účinkom.
   Výrok rozsudku
   
               1.
            
            
               Rozhodnutie Komisie Európskych spoločenstiev z 18. mája 2005 sa v rozsahu, v akom zaraďuje pána da Silvu ako riaditeľa do platovej triedy A*14 platového stupňa 2, zrušuje.
            
         
               2.
            
            
               Komisia Európskych spoločenstiev znáša svoje vlastné trovy konania a je povinná nahradiť trovy konania pána da Silvu.
            
         
               3.
            
            
               Rada Európskej únie znáša svoje vlastné trovy konania.
            
         
      (1)  Ú. v. EÚ C 108, 6.5.2006, s. 31.